Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -2. …
27 ส.ค. 2562

Tactical Move
เดินเกมกลยุทธ์บ่าย
SET Index ปรับลดลง -2.20 จุด (-0.14%) ปิดภาคเช้าที่ 1,620.53 จุด ด้วยมูลค่าการซื้อขาย 31,107.42 ล้านบาท
Most Positive Impact: AOT (+1.04 จุด), IVL (+0.54 จุด), SCC (+0.46 จุด)
Most Negative Impact: CPALL (-1.52 จุด), ADVANC (-1.44 จุด), INTUCH (-0.54 จุด)
ที่ประชุมของผู้ตรวจการแผ่นดินได้มีมติยุติคำร้องต่อผู้ตรวจการแผ่นดินกรณี ถ้อยคำของการ ถวายสัตย์ปฏิญาณไม่ครบถ้วน โดยที่ประชุมมีมติว่าการกระทำกรณีของพลเอกประยุทธ์ ไม่ใช่การทำผิดกฎหมาย และไม่ใช่เรื่องเกี่ยวกับการปกครอง ดังนั้นจึงจะไม่ส่งคำร้องดังกล่าวให้ศาลรัฐธรรมนูญและศาลปกครองพิจารณาวิจฉัย
แนวโน้มตลาดบ่าย
บ่ายนี้คาด SET Index เคลื่อนไหวในกรอบ 1,615-1,630 จุด จากกรณียุติคำร้องปมถวายสัตย์ทำให้ประเด็นการเมืองที่ค้างคาผ่อนคลายลงตลาดมีโอกาสฟื้นตัวกลับมาในแดนบวก อย่างไรก็ดีการปรับตัวขึ้นจะจำกัดเพราะตลาดยังสับสนเกี่ยวกับการเจรจาการค้าสหรัฐฯ-จีนยังที่มีความไม่แน่นอน หลังจากที่จีนได้ปฎิเสธคำกล่าวอ้างของสหรัฐฯว่าจีนได้ติดต่อกับสหรัฐฯเพื่อขอกลับสู่โต๊ะเจรจา แต่เรามองการให้ข่าวของปธน.ทรัมป์ สะท้อนว่า ปธน.ทรัมป์เองต้องการเข้าสู่การเจรจา
กลยุทธ์การลงทุน ถือครองเงินสด 15-20% ของพอร์ท สะสมหุ้นกลุ่มที่แข็งกว่าตลาด ดังนี้
1) กลุ่มหุ้นที่ได้ประโยชน์จากมาตรการภาครัฐ CPALL AMATA BTS ORI TFFIF
2) กลุ่มปันผลสูง JASIF LH TISCO TCAP
3) กลุ่มสื่อสารได้ประโยชน์จากการแข่งขันลดลง (รายได้เพิ่ม ต้นทุนลด) TRUE DTAC ADVANC INTUCH
4) กลุ่มที่ได้ประโยชน์จาก IMO 2020 TOP PRM BGC
5) กลุ่มที่ได้ประโยชน์จากตัวเลขนักท่องเที่ยวจีนฟื้น AOT ERW MINT CENTEL
6) ปัจจัยเฉพาะตัว CPF GUNKUL TPCH JWD JAS SAWAD OSP TKN
7) Pair trade (Long INTUCH/Short ADVANC) หลังส่วนลดต่อ NAV สูงถึง 27% เทียบค่าเฉลี่ยในอดีตที่ 15%
ประเด็นเศรษฐกิจที่น่าติดตามสัปดาห์นี้ วันนี้ติดตามดัชนีความเชื่อมั่นผู้บริโภคสหรัฐฯส.ค. (คาด 130 จุดลดลงจากก.ค.ที่ 136 จุด), วันพุธงานThailand focus (28-30 ส.ค.) และสต๊อกน้ำมันดิบคงคลังสหรัฐฯ, วันศุกร์ติดตามตัวเลขเศรษฐกิจของธปท., BOI เตรียมเสนอมาตรการส่งเสริมการลงทุนชุดใหม่เพื่อดึงต่างชาติย้ายฐานมาไทยต่อ ครม. ช่วงสุดสัปดาห์ติดตามตัวเลข PMI ภาคการผลิตของจีน(คาด49.6)
หุ้นแนะนำ TCAP TKN